ހޮޓާހޮޓަލާއި، ކާބޯތަކެތި ވިއްކާ ތަންތަނާއި، ވިއްކުމަށްޓަކައި ކާބޯތަކެތި ތައްޔާރުކުރާ ތަންތަން ސާފުތާހިރުކޮށް ބެހެއްޓުމާ ބެހޭ ޤާނޫނު
(27/78)

ހޮޓާހޮޓަލާއި، އެނޫންވެސް ކާބޯތަކެތި ވިއްކާ ތަންތަނާއި އަދި އެތަންތާނގައި ވިއްކުމަށްޓަކައި އެފަދަ ތަކެތި ތައްޔާރުކުރާ ތަންތަން ހުންނާންވާނީ، މެއްސަށް ނުވަދެވޭގޮތަށް ތައްޔާރު ކުރެވިފައެވެ. އަދި މިފަދަ ތަންތަނަށް ބޭރުން ގެނެސްގެން ވިއްކާ ތަކެއްޗަކީވެސް މެހި ނުވަންނަ ގޮތަށް ހެދިފައިވާ ތަންތާނގައި ހަދާފައިވާ ތަކެއްޗަށް ވާންވާނެއެވެ. ހަމަ މިފަދައިން ރޯމޭވާއާއި ތަރުކާރީ ވިއްކާ ތަންތަންވެސް ހުންނަންވާނީ، މެއްސަށް ނުވަދެވޭގޮތަށް ތައްޔާރު ކުރެވިފައެވެ. ނުކަނޑާ ހުންނަ ބަސްތާއާއި ދަޅުކާނާއާއި އަދި މިނޫންވެސް، މެއްސަށް ނުއިށީނދެވޭގޮތަށް ހުންނަ ތަކެއްޗާއި އާދައިގެ ގޮތެއްގައި، މެހި އިށީނދެ ނުއުޅޭކަހަލަ އެއްޗެއްސެއް މީގެ ތެރެއަކު ނުހިމެނެއެވެ.
އަދި މަތީގައި ބަޔާން ކުރެވިފައިވާ ފަދަ ތަންތަން ހުންނަންވާނީ، ސާފުކޮށް ތާހިރުކޮންނެވެ. ހަމައެފަދައިން އެފަދަ ތަންތާނގައި ތަކެތި ތައްޔާރު ކުރުމަށާއި، އެކިއެކި މަސައްކަތަށް ތިބޭ މީހުންވެސް ތިބެންވާނީ ސާފުކޮށް ތާހިރުކޮންނެވެ.
މިޤާނޫނުގައި ބަޔާން ކުރެވިފައިވާ ގޮތާ ޚިލާފު ވެއްޖެ މީހަކު /-50ރ.
އިން ފެށިގެން/- 500ރ.
އާ ދޭތެރޭގެ އަދަދަކަށް ޖޫރިމަނާ ކުރެވޭނެ އެވެ. އަދި އެތަން ބަންދުކުރަން ފެނިއްޖެނަމަ، ބަންދު ކުރުމުގެ އިޚްތިޔާރު ކަމާބެހޭ ފަރާތަށް ލިބިގެން ވެއެވެ.